

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinski načelnik**

**KLASA:** **320-02/18-01/42**

**URBROJ: 2186/03-01/1-18-1**

**Cestica, 05.02.2018.**

Na temelju članka 10. Zakona o poljoprivrednom zemljištu (Narodne novine broj 39/13, 48/15) i članka ­­­45. Statuta Općine Cestica, („Službeni vjesnik Varaždinske županije broj 08/13“), općinski načelnik Općine Cestica donosi

**GODIŠNJE IZVJEŠĆE**

**o primjeni agrotehničkih mjera za 2017. godinu**

**1. UVOD**

Općinsko vijeće Općine Cestica je donijelo Odluku o agrotehničkim mjerama i mjerama za uređivanje i održavanje poljoprivrednih rudina na području Općine Cestica (Službeni vjesnik Varaždinske županije broj 38/2014) i Odluku o izmjeni i dopuni Odluke o agrotehničkim mjerama i mjerama za uređivanje i održavanje poljoprivrednih rudina na području Općine Cestica (Službeni vjesnik Varaždinske županije broj 53/2014).

Sukladno članku 10. Zakona o poljoprivrednom zemljištu, jedinica lokalne samouprave dostavlja Ministarstvu poljoprivrede i Agenciji za poljoprivredno zemljište godišnje izvješće o primjeni mjera propisanih Odlukom, do 31. ožujka svake tekuće godine za prethodnu godinu. Člankom 2. Odluke, kao agrotehničke mjere i mjere za uređivanje i održavanje poljoprivrednih rudina su:

1. Minimalna razina obrade i održavanja poljoprivrednog zemljišta

2. Sprečavanje zakorovljenosti i obrastanja višegodišnjim raslinjem

3. Suzbijanje biljnih bolesti i štetnika

4. Korištenje i uništavanje biljnih ostataka

5. Održavanje razine organske tvari u tlu

6. Održavanje strukture tla

7. Zaštita od erozije

Općina Cestica raspolaže ukupno s 742,31 ha poljoprivrednih površina, što predstavlja oko 16,10 ukupne površine općine. Sve ove površine su u privatnom vlasništvu, izuzev 140,2397 ha koje su vlasništvo države. Šumske površine zauzimaju ukupno 1544,91 ha ili 33,48 % ukupne površine općine.

**2. MJERE SPREČAVANJA ZAKOROVLJENOSTI**

Sukladno Odluci o agrotehničkim mjerama i mjerama za uređivanje i održavanje poljoprivrednih rudina na području Općine Cestica nadzor nad provedbom provodi komunalni redar Općine Cestica koji je redovito slao opomene i rješavao predmete oko neodržavanja poljoprivrednih zemljišta, sprječavanja zakorovljenosti, održavanje živica, zasjenjivanja susjednih parcela, uništavanje biljnih ostataka paljenjem.

Najveći problemi javljaju se zbog neriješenih imovinsko pravnih odnosa, tj. na nekim česticama ima nekoliko vlasnika, koji najčešće žive van Republike Hrvatske .

**3. INFORMIRANJE VLASNIKA I POSJEDNIKA**

Općina Cestica redovito svake godine i to u nekoliko navrata objavljuje informativni letak na web stranici i na oglasnim pločama, o obvezi redovitog održavanja poljoprivrednog zemljišta (oranica, ali i svih drugih obradivih površina, uključujući i okućnice), te o štetnim posljedicama u slučaju oglušivanja o isto (novčane kazne, prekršajni postupak).

 **5. ZAKLJUČAK**

Područje Općine Cestica je u velikom dijelu pokriveno zelenim obradivim površinama, od čega su neke zapuštene. Općina nastoji, prije svega aktivnim mjerama, potaknuti vlasnike i posjednike zemljišta na njihovo redovito obrađivanje i sprečavanje njihove zakorovljenosti.

Ovo Izvješće objavit će se u Službenom vjesniku Varaždinske županije.

 OPĆINSKI NAČELNIK:

 Mirko Korotaj